钦定古今图书集成/历象汇编/庶征典/第123卷 > 《管窥辑要》 > 《石》
## 钦定古今图书集成/历象汇编/庶征典/第123卷 > 《管窥辑要》 > 《石》

石折有水，主谋不成。

石人泣，戎兵起。

石鼓自声，若金鼓之响，兵起。

石生道中其分亡。

石忽湿有血，皆主兵起。石忽赤，如血色。《地镜》曰：“父子
道绝，臣不从君命。”

石生毛发如丝絮，不出五年有兵事。

《石生重累》，不出五年，相谋且成。

石生都邑国中，君有去故就新之象，不出三年，有易

王者失民。

磐石忽生军地，宜可久居之，吉。石砾生军中，急徙去
之。

石自起相击，左右亲人离叛。

石跃臣为乱。刘向曰：“失众心，令不行，言不从，以乱金
气也。”

《石走》，“其地有兵起。”

金石上忽生如粟状，其地有灾，在器则其主者当之。
石自出，火焚物，“臣下谋乱。”

《石鸣》。“民力雕尽，必有大兵。”

石忽生五金，其地兵灾。

石生脉如丝发，“不出五年，兵士谋叛。”

石化为玉，贱人将贵。玉化为石，贵人且贱。

石无故自破，其地有死亡。

周

### 襄王八年春正月朔陨石于宋五

按《春秋》鲁僖公十有六年春正月朔，陨石于宋五
按《左传》，“陨星也。”　按《公羊传》，“曷为先言霣而后言石？
霣石记闻，闻其磌然，视之则石，察之则五。”　按《穀梁
传》先陨而后石，何也？陨而后石也。于宋四境之内曰
宋。后数，散辞也。耳，治也。

按《汉书五行志》，“釐公十六年正月戊申朔，陨石于宋，
五。是月六鶂退飞，过宋都。”董仲舒、刘向以为象宋襄
公欲行伯道，将自败之戒也。石，阴类。五，阳数，自上而
陨，此阴而阳行，欲高反下也。石与金同类，色以白为
主，近白祥。鶂水鸟六，阴数退飞，欲进反退也。其色青，
青祥也。属于貌之不恭，天戒若曰，德薄国小，勿持炕
“阳，欲长诸侯，与强大争，必受其害。”襄公不寤。明年齐
桓死，伐齐丧，执滕子，围曹，为盂之会，与楚争盟，卒为
所执。后得反国，不悔过自责，复会诸侯伐郑，与楚战
于泓，军败身伤，为诸侯笑。《左氏传》曰：“陨石星也。”鶂，退
飞风也。宋襄公以问周内史叔兴曰：“是何祥也？吉凶
何在？”对曰：“今兹鲁多大丧，明年齐有”乱君，将得诸侯
而不终，退而告人曰：“是阴阳之事，非吉凶之所生也。
吉凶由人，吾不敢逆君故也。”是岁，鲁公子季友鄫、季
姬、公孙兹皆卒。明年，齐桓死，适庶乱。宋襄公伐齐，行
伯，卒为楚所败。刘歆以为是岁岁在寿星，其冲降娄；
降娄，鲁分野也，故为鲁多大丧。正月，日在星纪，厌在
元枵；元枵，齐分野也。石，山物。齐大岳，后五石，象齐桓
卒而五公子作乱，故为明年齐有乱。庶民惟星陨于
宋，象宋襄公将得诸侯之众，而治五公子之乱。星陨
而鶂退飞，故为得诸侯而不终六鶂，象后六年伯业
始退执于盂也。民反德为乱，乱则妖灾生，言凶吉由
人，然后阴阳冲厌受其咎。齐、鲁之灾，非君所致，故曰
“吾不”敢逆君故也。京房《易传》曰：“距谏自强，兹谓却行，
厥异鶂退飞。”适当黜则鶂退飞。

### 景王四年石言于晋

按《春秋》不书。　按《汉书五行志，左氏传》曰：“昭公八年
春，石言于晋。晋平公问于师旷，对曰：‘石不能言，神或
冯焉，作事不时，怨讟动于民，则有非言之物而言。今
宫室崇侈，民力雕尽，怨讟并兴，莫信其性，石之言不
亦宜乎’？于是晋侯方筑虒祁之宫。叔向曰：‘君子之言，
信而有征’。”刘歆以为金石同类，是为金不从革，失其
性也。刘向以为，石白色为主，属白祥。

### 敬王二年玉化为石

按《春秋》不书。　按《汉书五行志左氏》：“昭公二十四年
十月癸酉，王子晁以成周之宝圭湛于河几，以获神
助。甲戌，津人得之河上，阴不佞取，将卖之则为石。”是
时王子晁篡天子位，万民不乡，号令不从，故有玉变，
近白祥也。癸酉入而甲戌出，神不享之验云。玉化为
石，贵将为贱也。后二年，子晁奔楚而死。